b'\n_START_ARTICLE_\nThe Amazing Race Asia 3\n_START_PARAGRAPH_\nThe Amazing Race Asia 3 var den tredje sesongen av den asiatiske realityserien The Amazing Race Asia. Serien er basert p\xc3\xa5 den amerikanske serien The Amazing Race. Den tredje sesongen fulgte ti lag, alle best\xc3\xa5ende av to personer med en eksisterende relasjon, i et kappl\xc3\xb8p rundt om i Asia. Hovedpremien i konkurransen er 100 000 USD. Allan Wu, programleder i de foreg\xc3\xa5ende sesonger, ledet ogs\xc3\xa5 den tredje sesongen av programmet._NEWLINE_Sesongen hadde premiere 11. september 2008. _NEWLINE_Bestekompisene Vince Chung og Sam Wu fra Hongkong vant kappl\xc3\xb8pet, og ble de f\xc3\xb8rste ikke-asiatiske deltagerne til \xc3\xa5 vinne The Amazing Race Asia.\n_START_SECTION_\nProduksjon\n_START_PARAGRAPH_\nDen tredje sesongen av The Amazing Race Asia strakk seg 21 600 km, gjennom seks land i Asia. Denne sesongen, som Family Edition i den amerikanske versjonen og den brasilianske versjonen, var den f\xc3\xb8rste som hadde hele kappl\xc3\xb8pet p\xc3\xa5 ett kontinent. De andre sesongene bes\xc3\xb8kte minst to kontinenter. Vietnam, Taiwan og Oman ble bes\xc3\xb8kt for f\xc3\xb8rste gang i The Amazing Race Asia._NEWLINE_Denne sesongen introduserte et element som blir brukt i den amerikanske versjonen; U-Sving. I en U-Sving, kan et lag tvinge et annet lag til \xc3\xa5 gjennomf\xc3\xb8re den siden av Veivalget som de tidligere ikke gjorde. Rutemark\xc3\xb8ren Veikryss ble ikke inkludert denne sesongen. I motsetning til de tidligere sesongene, var denne sesongen den f\xc3\xb8rste som ikke hadde f\xc3\xb8rste etappe som ikke-elimineringsetappe. _NEWLINE_Under etappene i Vietnam, ble rutemark\xc3\xb8rene farget gul og hvit, for \xc3\xa5 unng\xc3\xa5 \xc3\xa5 bli forvekslet med flagget til den tidligere staten S\xc3\xb8r-Vietnam._NEWLINE_If\xc3\xb8lge AXN, ble denne sesongen kalt det t\xc3\xb8ffeste kappl\xc3\xb8pet noensinne, i forhold til tidligere sesongene. B\xc3\xa5de deltakere og produksjonsteamet opplevde h\xc3\xb8y utmattelse under kappl\xc3\xb8pet, grunnet raskere tempo og kortere pauser. Under innspillingen, ble en  produksjonsteamet innlagt p\xc3\xa5 sykehus.\n_START_SECTION_\nCast\n_START_PARAGRAPH_\nS\xc3\xb8knadsfristen for sesongen endte 3. mars 2008. _NEWLINE_Deltagere for denne sesongen inkluderte et lag med fetter og kusine, skj\xc3\xb8nnhetsdronninger, i tillegg til venner, kj\xc3\xa6restepar og far og s\xc3\xb8nn. For f\xc3\xb8rste gang i The Amazing Race Asia deltok et lag fra S\xc3\xb8r-Korea. _NEWLINE_Denne sesongens cast inkluderte ogs\xc3\xa5 en rekke lokale mediapersonligheter. Natalie vant Miss Universe i 2005, og er kona til den thailandske tennisspilleren Paradorn Srichaphan. Bernie er programleder for den malaysiske versjonen av Project Runway._NEWLINE_Denne sesongen inkluderte ogs\xc3\xa5 tre deltakere som ikke var asiatiske: Natalie og Vince er fra Canada (selv om Natalie ble f\xc3\xb8dt i Russland; Vince har en kinesisk etnisitet) og Geoff er fra New Zealand. I tillegg, Sam, som opprinnelig er fra Singapore, representerte Hongkong. Tisha har canadisk statsborgerskap, men har filippinsk etnisitet. Henry og Bernie har australsk statsborgerskap, men har kinesisk etnisitet. _NEWLINE_Paula Taylor, en av deltakerne fra den andre sesongen, dukket opp som lokal representant ved Pit-Stop i den f\xc3\xb8rste etappen.\n_START_SECTION_\nMarkedsf\xc3\xb8ring\n_START_PARAGRAPH_\nDen tredje sesongen av The Amazing Race Asia hadde seks offisielle sponsorer; Caltex, MASKargo, Nokia, Singha, Sony og Standard Chartered Bank._NEWLINE_En spesialepisode, som ble kalt Racers Revealed, ble sendt en uke f\xc3\xb8r selve premieren 4. september 2008. Denne episoden presenterte lagene som skulle delta i kappl\xc3\xb8pet. En uke etter finalen, 27. november 2008, ble en spesialepiseode med h\xc3\xb8ydepunkter fra sesongen sendt.'